मास्टर प्लान की सड़क पर चल रहा है निर्माण
नगर निगम की भवन अनुज्ञा शाखा ने इन भूखंडों पर अगस्त, 2015 को भवन अनुज्ञा दी थी। लेकिन दिसंबर, 2015 में सभी भवन अनुज्ञाओं को स्थगित कर दिया गया है। स्थगन के बावजूद यहां तेजी से काम चल रहा है। इधर, नगर तथा ग्राम निवेश के अफसरों ने भी मास्टर प्लान के रोड पर हो रहे निर्माण पर आपत्ति ली है। अफसरों ने इस निर्माण पर रोक लगाने के लिए पत्र भी लिखा, लेकिन नगर निगम के अफसरों में कोई हलचल दिखाई नहीं दे रही है। बताया जा रहा है कि निगम अफसर पता लगा रहे हैं कि मौके पर रोड है भी या नहीं, इसकी जांच की जा रही है। इसके बाद ही कोई कार्रवाई की जाएगी।
रोक लगा दी है
हमने भवन अनुज्ञा पर रोक लगा दी है। मास्टर प्लान की रोड पर कोई निर्माण नहीं हो सकता। अगर निर्माण कार्य हो रहा है तो मैं इसे दिखवाती हूं।
सुनीता सिंह, सिटी प्लानर, नगर निगम भोपाल
भवन अनुज्ञा स्थगित कर दी
संबंधित भूखंडधारियों को नगर निगम ने नोटिस दे दिया है। रहवासियों की मांग के अनुसार मुझे जो कार्रवाई करवाना था, करवा दी। नगर निगम से नक्शा पास है, जिसे फिलहाल स्थगित कर दिया गया है। अब इसकी जांच की जा रही है कि यहां रोड है या नहीं। लेकिन वर्तमान में वहां काम नहीं चल रहा है। भवन अनुज्ञा स्थगित कर दी गई है। यहां कोई भी बिल्डर नहीं है, व्यक्तिगत भूखंड है, जिन्हें अनुमतियां दी गई थीं।
रविंद्र यती, पार्षद, वार्ड 80 कोलार
आपत्ति के बाद भी ध्यान नहीं दिया
hin_Deva hin_Deva hin_Deva hin_Deva mai_Deva hin_Deva hin_Deva bho_Deva hin_Deva